આ કેસ અંગે ન્યૂઝ ૧૮ ઈન્ડિયાએ જણાવ્યું હતું કે આઈએએસની પુત્રીની છેડતીના કેસમાં પોલીસને પાંચ જગ્યાએથી સીસીટીવી ફૂટેજ મળ્યા છે, જેમાં આ ફૂટેજની તપાસ કરતાં હરિયાણા ભાજપના અધ્યક્ષ સુભાષ બરાલાનો પુત્ર છેડતીનો ભોગ બનનારી યુવતીની કારનો પીછો કરી રહેલો સ્પષ્ટ જોવા મળી રહ્યો છે. પોલીસને આ સીસીટીવી ફૂટેજ ઘટનાસ્થળની આસપાસનાં બિલ્ડિંગ અને દુકાનો પર લગાવેલા સીસીટીવી કેમેરામાંથી મળ્યાં છે, જોકે પોલીસે એ વાતની સ્પષ્ટતા કરી નથી કે આ કેસમાં નવી કડી મળી છે. તેથી કઈ કઈ નવી કલમો ઉમેરવામાં આવશે? બીજી તરફ કોંગ્રેસ અને ભારતીય નેશનલ લોકદળે આજે લોકસભામાં આ મુદે રજૂઆત કરવા નિર્ણય કર્યો છે.